Foto na dans – Roekeloos
Sleutelwoord Argiewe:Foto na dans
#Woordfees Foto na Dans & Klopj​ag
Die manne van Foto na Dans is terug na drie jaar se verlof om weer musiek te maak soos net hulle weet hoe!
Gepubliseer deurRoekeloos 12/03/2015 11/03/2015 Gepubliseer inMusiekSleutelwoorde: Foto na dans, Klopj​ag, WoordfeesLos kommentaar op #Woordfees Foto na Dans & Klopj​ag
Die Vloed is Foto Na Dans se derde album.
Gepubliseer deurRoekeloos 13/02/2011 19/07/2016 Gepubliseer inMusiekSleutelwoorde: Flash Republic, Foto na dansLos kommentaar op Die Vloed
Foto na Dans, New Holland en Pretty Blue Guns
Die MK Kaktus Sessies was ‘n gewilde venue by die KKNK 2008.
Gepubliseer deurRoekeloos 25/03/2009 30/11/2018 Gepubliseer inMusiekSleutelwoorde: Foto na dans, New Holland, Pretty Blue GunsLos kommentaar op Foto na Dans, New Holland en Pretty Blue Guns Openbaring 21:5 DIE NUWE LEWE IN CHRISTUS IS 'N FEES
Tuisblad ~> Preke ~> Openbaring 21:5 DIE NUWE LEWE IN CHRISTUS IS 'N FEES
Monday, 21 August 2017 06:50
Skriflesing: Openb 21:1 – 8
Teks: Openb 21:5
DIE NUWE LEWE IN CHRISTUS IS ’N FEES!
Reg deur die Bybel word ons as mense se lewe met twee begrippe naamlik oud en nuut beskryf.
Die OU MENS se lewe word geteken met begrippe soos haat, rusie, twis, onmin, verdeeldheid, skeuring, afguns dronkenskap, eiewilligheid en selfgesentreerdheid.
En dan sê die Here oor hierdie soort lewenswyse: “Hou dan op om te lewe soos julle vroeër gelewe het; breek met die ou, sondige mens in julle wat deur sondige begeertes verteer word (Ef 4:22)
Daarteenoor word die NUWE MENS se lewe geteken met begrippe soos liefde, vreugde vrede, geduld vriendelikheid, getrouheid, nederigheid en selfbeheersing.
En dan leer die Skrif ons:“Lewe as nuwe mense. Julle gees en gedagtes moet nuut word;.” (Ef 4:23) en verder:
“Laat God julle verander deur julle denke te vernuwe” (Rom 12:2).
Die ou sondige mens is die beskrywing van iemand wat ’n gevangene is. Hy of sy is vasgevang in ’n negatiewe en afbrekende lewenstyl. Hy sien die ellende en die swaarkry. Hy vertel jou baie gou hoe verkeerd en gevaarlik en onregverdig die lewe is.
Daarteenoor is die nuwe mens die beskrywing van iemand wat die bevryding in en deur Jesus Christus ervaar.
So ‘n mens kan selfs in tye van teëspoed nog steeds die nuwe ervaar, want Hy is in Christus méér as ’n oorwinnaar. Hy pak die probleme en los dit onder die kragtige leiding van die Heilige Gees op
Broeder en suster Kom ons vra vanoggend vir mekaar:
Wat wil jy uit hierdie nagmaal kry?
Die Here verseker ons elkeen vanoggend aan die tafel:
DIE OUE IS VERBY, DIE NUWE HET GEKOM!
Ons weet mos, broeders en susters
1. GOD MAAK ALLES NUUT
Hierdie wêreld is oud en verslete. Hierdie wêreld is vol sonde. Hierdie wêreld het nie ’n toekoms nie. Alles van hierdie wêreld stuur op ’n ramp af. Die ou dinge moet verbygaan. In hierdie wêreld, so het die Prediker al eeue voor Christus gesê, is daar niks wat ’n mens kan bevredig nie. Op hierdie wêreld, is die mensdom besig met ’n gejaag na wind!
Die ou lewe, is ’n sondige lewe. Dit is ’n lewe waar die sondige mens met sy sondige denkwyse en selfgesentreerde lewensbenadering alles rondom hom stukkend breek. Hy verwoes die natuur en hy breek verhoudings tussen mense.
Genadiglik het God Hom oor ons ontferm. Hy is besig om sy uitverkore volk bymekaar te maak. En hierdie volk lyf Hy in by sy Seun. Hy maak die mense wat Hy roep om sy volk te wees, lewende lote aan die ware wingerdstok. Hy messel hierdie kinders van Hom in as lewende stene in sy geestelike huis. Hy maak van hulle ’n koninklike priesterdom.
En dan is Hy boonop ook met sy hele skepping besig. Uiteindelik sal daar ’n nuwe hemel en ’n nuwe aarde wees.
Daarom is God se boodskap so ’n troosvolle boodskap: En dit is wat die nagmaal vir ons bevestig:
“Kyk Ek maak alles nuut”
Maar ons hoef nie eers vir eendag, daar ver in die toekoms te wag nie. Nee
2. IN CHRISTUS IS EK NOU REEDS NUUT!
Toe Jesus die Nagmaal ingestel het, het Hy gesê:
“Hierdie beker is die nuwe verbond, beseël deur my bloed” (Luk 22:20).
Die nagmaal is die maaltyd van die nuwe verbond.
Die feit dat ek en jy aan die Nagmaalstafel kan aansit is ‘n bewys dat ons deel het aan Jesus Christus se verlossingswerk. Dit is die bevestiging dat ons deel in die nuwe lewe wat Hy deur sy opstanding uit die dood bewerk het.
Omdat ek en jy in Christus is, is ons ‘n nuwe mense wat met die ou sondige mens en sy gewoontes gebreek het.
Hierdie nuwe mens is die mens van liefde en vrede en vreugde. Die nuwe mens is die mens wat eenheid soek en verdeeldheid teenstaan. Die mens wat lyding en onreg kan verdra omdat Jesus Christus lyding en onreg verdra het. Die nuwe mens wat nie oordeel en veroordeel nie. Die nuwe mens wat die oordeel aan God oorlaat. Die nuwe mens dra en verdra!
En natuurlik doen die nuwe mens hierdie dinge nie uit homself nie! Uit onsself kan ons mos niks doen nie, behalwe die sondige en verkeerde!
Nee, as ons die lewe van die nuwe mens lewe, is dit uit en uit die werk van God.
3. EK ERVAAR DIE VERNUWENDE WERK VAN DIE HEILIGE GEES
Elkeen wat deur die werking van die Heilige Gees wedergebore is, is ’n nuwe mens met ‘n nuwe lewe in Christus.
Maar nou is daar ’n vraag wat ’n mens kom hinder en jou verward laat voel:
As dit dan so is, dat elkeen wat in Christus is, ’n nuwe mens is, waarom sien ons dan gelowiges, kerkmense, wat nog sonde doen? ? Waarom sien ’n mens Christene wat skei en Christene veg en lieg en wat steel? Waarom sien ’n mens Christene wat haatlik optree en ander mense seermaak? Waarom sien ’n mens Christene wat mekaar aanval en beskinder en beskimp?
Daar is net een rede, broeders en susters...... As ons so toegee aan ons sondige begeertes, is ons besig om die Heilige Gees se werk in ons te weerstaan. Ja, dit beteken ek en jy blokkeer sy werking in ons.
In plaas daarvan dat ons, soos Paulus in Gal 5 leer, ons deur die Gees laat lei, laat ons toe dat ons sondige natuur die oorhand kry. En dan kry die satan ’n vastrapplek. En dan bedroef ek en jy die Heilige Gees.
Ons mag nie toelaat dat ons ou sondige mens nog in ons lewe heerskappy voer nie.
Ons moenie die Heilige Gees weerstaan nie.
In Rom 12 vers 2 sê die apostel Paulus:
“Laat God julle verander deur julle denke te vernuwe”.
En in Ef 4:22 en 23:
“...breek met die ou sondige mens in julle wat deur sondige begeertes verteer word”
Jesus Christus het gekom om ons ou sondige bestaan met ’n nuwe toekoms te vervang. Die Heilige Gees werk in ons om ’n ou leefwyse en ’n ou benadering met ’n nuwe leefwyse en ’n nuwe lewensbenadering te vervang.
Vanoggend kry ons hier aan die Nagmaalstafel die versekering:
Elkeen van ons, wat aan Christus behoort, is ’n nuwe mens.
Daarom is die opdrag van die Here vandag aan elkeen van ons:
Laat God jou lewe nog meer nuut maak en gaan lewe as ’n nuwe mens in Christus.
More in this category: « Ps 51:12 en Mark 7:15 SKEP VIR MY 'N REIN HART O GOD	2 Kor 5:17 NUUTGEMAAK OM TE DIEN »